במשחק שהתקיים בפרדסייה במסגרת המחזור ה-23 בליגה, פירקה פרדסייה את כפר יונה בדרך המהירה לאליפות ולעלייה לליגה ב'.
משחק דרבי שהיווה עניין רב כשהמתחרות של פרדסייה בטבלה ציפו למעידה ועירוני כפר יונה רצתה לשקם את הטעם המר מהתבוסה בשבוע שעבר לספורטינג ת"א ולזכות בניצחון יוקרתי בדרבי. המובילה הגאה של הליגה עם המאמן לירן תגר מצד אחד, מנגד אמיר אברהם מאמן כפר יונה. חברים טובים עד המשחק מתחרים במשחק ושבים להיות חברים לאחריו.
המשחק נפתח עם ייתרון לפרדסיה ולחימה עיקשת של שחקני כפר יונה על כל כדור. שוב כפר יונה החזיקה מעמד במחצית הראשונה כשעד הדקה ה30' התוצאה הייתה 0-0. בדקה ה-31' הבקיע אילן בבייב את השער הראשון והעלה את פרדסייה ליתרון 0:1, יתרון שנשמר עד המחצית.
המגמה נמשכה גם במחצית השנייה עד שיאן סולימנוב (59') המשיך בבעיטה חזקה פנימה והכפיל את התוצאה. ההמשך היה כבר קל יותר ובדקה ה-68' נשלח דניאל סולימן המקומי לאחד על אחד מול טל עמרן שוער כפר יונה ולא התבלבל עם פס מדויק פנימה וכבר 0:3 למוליכת הליגה. אחרי 2 דקות שי ניב העלה ל0:4 ובדקה ה-85' חתם מלך השערים שי רוטמן את התוצאה בבעיטת יעף נפלאה למשקוף ופנימה.
ניצחון 0:5 חד וחלק לפרדסייה בדרבי. ההיסטוריונים עדיין בודקים עבורי מה הניצחון הגבוהה ביותר של פרדסייה בדרבי מול כפר יונה. עם 14 שערי חובה בשלושת המשחקים האחרונים יש לשחקני כפר יונה והצוות המקצועי הרבה נקודות למחשבה.
אמיר אברהם מאמן כפר יונה: -"ניסינו ולא הלך לנו. לצערי אלו הפערים בין הקבוצות. חבל שהתפרקנו בסיום. פרדסייה ראויה לניצחון".
המאמן המנצח לירן תגר: -"משחק קשה. חצי ראשון שקול. לדרבי חוקים משלו. באנו דרוכים ומוכנים. בחצי השני הכל התחבר והתוצאה בהתאם. אנו שבעה מחזורים לסיום הליגה.
נעשה הכל על מנת לקחת את כל הנקודות ולהשיג את המטרה".
- פוחד להגיד המילה 'לעלות ליגה'? -"לא פוחד. אבל כדי להצליח חשוב לשמור על צניעות עד הרגע האחרון".
בסיום פגשנו את כוכב העבר אלי תגר שהיה חלוץ נפלא ברמת עמידר ואימת ההגנות בשנות ה-70 וה-80: -"משחק מצוין. הבן שלי עושה עבודה מצוינת והוא ראוי לאמן בליגת העליונות".
נציין כי לירן תגר, מאמן פרדסייה הוא הבן של כוכב העבר אלי תגר.
הבקיעו להפועל פרדסייה: אילן בבייב (30'), יאן סוליימנוב (59'), דניאל סולימן (68'), שי ניב (71'), שי רוטמן (85').